गुरुवारी जेव्हा राहुल गांधी त्यांची बहीण प्रियंका गांधींसह वायनाडमधून उमेदवारी अर्ज दाखल करायला गेले त्यावेळी ट्विटरवर #RahulTharangam (राहुल लाट) हा हॅशटॅग ट्रेंड करत होता. 

काँग्रेसने गेल्याच आठवड्यात राहुल गांधी उत्तर प्रदेशातील त्यांच्या पारंपरिक अमेठी मतदारसंघाशिवाय केरळमधील वायनाडमधून निवडणूक लढवतील, अशी घोषणा केली होती. 

अर्ज दाखल करण्याआधी राहुल गांधी म्हणाले, "मी दक्षिण भारताला हा संदेश देऊ इच्छित होतो की आम्ही तुमच्यासोबत उभे आहोत. याच कारणामुळे मी केरळमधून निवडणूक लढवण्याचा निर्णय घेतला."

राहुल गांधी उत्तर प्रदेशातील अमेठीमधून तीन वेळा खासदार झालेत. 2014 साली त्यांनी भाजप नेत्या स्मृती इराणी यांचा पराभव करत ही जागा राखली होती. 

पक्षाच्या या निर्णयाने काँग्रेस कार्यकर्त्यांमध्ये उत्साह संचारला आहे. दक्षिण भारतात पाया भक्कम करण्यासाठी राहुल गांधी यांनी हा निर्णय घेतल्याचा दावा पक्षाने केला आहे. 

मात्र सत्ताधारी पक्ष असलेल्या भाजपने 'हा घाबरून घेतलेला निर्णय' असल्याचं म्हटलं आहे. राहुल गांधी भाजपला घाबरून पळत असल्याचं भाजप अध्यक्ष अमित शहा यांनी म्हटलं होतं. 

तर पंतप्रधान... आणखी 4000 वर्णांसाठी लेख सुरू ठेवा:
नरेंद्र मोदी यांनी महाराष्ट्रातील वर्धा जिल्ह्यात घेतलेल्या जाहीर सभेत राहुल गांधी 'धर्माच्या आधारावर' जागा निवडल्याचा टोला लगावला होता आणि या निर्णयावर त्यांनी प्रश्नही उपस्थित केला होता. 

उजव्या विचारसरणीच्या ट्विटर युजर्स आणि फेसबुक ग्रुपवरचे काही लोक मीडियातील बातम्यांच्या आधारे 'वायनाडमध्ये हिंदूंच्या तुलनेत मुस्लिमांची संख्या खूप जास्त आहे. त्यामुळेच राहुल गांधी तिथून निवडणूक लढवत आहेत', अशी माहिती पसरवत आहेत. 

मात्र सोशल मीडियावरच एक वर्ग असाही आहे, ज्यांना उजव्या विचारसरणीच्या लोकांचा हा तर्क मान्य नाही. त्यांचे म्हणणं आहे की वायनाड लोकसभा मतदारसंघात मुस्लीम आणि ख्रिश्चन धर्मियांची संख्या हिंदूंहून कमी आहे. 

याबाबत आम्ही सोशल मीडियावरील या दोन्ही बाजूंची सत्यता पडताळून पाहिली. 

पहिला दावा :  वायनाड मतदारसंघात हिंदूंची लोकसंख्या सर्वाधिक आहे. 

सत्य स्थिती : सोशल मीडियावर जे लोक वायनाड मतदारसंघात 50% हिंदू असल्याचे म्हणत आहेत ते खरंतर वायनाड जिल्ह्याच्या लोकसंख्येची आकडेवारी देत आहेत. 

हे लोक वायनाड जिल्हा आणि वायनाड लोकसभा मतदारसंघ यात फरक करत नाहीत. 

या ट्वीटमधील लोकसंख्या ही वायनाड जिल्ह्याची

हे लोक गृहमंत्रालयाने 2011 सालच्या जनगणनेची जी माहिती दिली आहे ती शेअर करत आहेत. 

या डेटानुसार वायनाड जिल्ह्यात हिंदूंची लोकसंख्या मुस्लिमांच्या तुलनेत खूप जास्त आहे.

2011 सालापर्यंत वायनाड जिल्ह्यात 50% टक्के हिंदू तर 30% मुस्लीम होते. 

मात्र वायनाड जिल्ह्यातील लोकसंख्येला वायनाड लोकसभा मतदारसंघातील मतदारांची संख्या म्हणून दाखवण्यात आलं. हे चुकीचं आहे. 

दुसरा दावा : वायनाडमध्ये मल्लापूरम जिल्ह्यामुळे मुस्लीम मतदारांची संख्या 50 टक्क्यांहून जास्त आहे.

हा दावा योग्य असल्याच्या पुराव्यादाखल सोशल मीडियावर बरेच नंबर शेअर करण्यात आले आहेत. यात वायनाड लोकसभा मतदारसंघात मुस्लिमांची लोकसंख्या 50 ते 60 टक्क्यांच्या दरम्यान सांगण्यात आली आहे. 

वायनाड मतदारसंघात मुस्लीम बहुल मल्लापूरम जिल्ह्याचा बराचसा भाग येतो. त्यामुळे वायनाड मतदारसंघात मुस्लिमांची संख्या जास्त असल्याचा दावा करण्यात आला आहे. 

फॅक्ट: 2009 साली मतदारसंघ पुनर्रचनेनंतर उत्तर केरळमधील वायनाड लोकसभा मतदारसंघ अस्तित्वात आला. या मतदारसंघात कोजीकोड, मल्लापूरम आणि वायनाड या तीन जिल्ह्यांचा समावेश होतो. 

कोजीकोड जिल्ह्यातील 13 विधानसभा...